《游浮邱呈赵太史》
明代·黎民怀

丝纶池上凤毛稀，漫向朱明启石扉。雾隐瑶台仙掌接，风传珠树紫鸾飞。

青尊萧瑟迎秋气，彩笔凭陵对落晖。莫道周南留滞久，受釐今已忆皇闱。

作者简介：广东从化人，字惟仁，号白泉。黎民衷弟。少时师事黄佐，与兄黎民表、民衷有“三凤”之誉。嘉靖间以岁荐至京，廷试后归，绝意仕进。诗书画称三绝。卒年八十一。有《清居集》。